**Ministru kabineta rīkojuma projekta „Par rezerves kapitāla palielināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nodrošināt finansējumu pieejamību pašu kapitāla instrumentu veidā komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus, kuri ir gatavi pielāgot vai būtiski pārveidot savu līdzšinējo biznesa modeli vīrusa Covid-19 ietekmes rezultātā, piešķirot 50 milj. *euro* no valsts budžeta programmas 02.00.00 "Līdzekļi neparedzētiem gadījumiem”. Rīkojums stājas spēkā pēc tā apstiprināšanas Ministru kabineta sēdē.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par rezerves kapitāla palielināšanu” (turpmāk – Rīkojuma projekts) sagatavots, pamatojoties uz Covid-19 infekcijas izplatības seku pārvarēšanas likuma 42. pantu nodibinātā alternatīvā ieguldījuma fonda finansēšanai un pamatojoties uz noteikumu projektu “Noteikumi par kapitāla ieguldījumiem komersantos, kuru darbību ietekmējusi Covid-19 izplatība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Noteikumi par kapitāla ieguldījumiem komersantos, kuru darbību ietekmējusi Covid-19 izplatība” nosaka kārtību, kādā akciju sabiedrība “Attīstības finanšu institūcija Altum” (turpmāk – sabiedrība “Altum”) sniedz atbalstu pašu kapitāla instrumentu veidā, kas paredzēti, lai atbalstīt komersantus, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī komersantus, kuri ir gatavi pielāgot vai pārveidot savu līdzšinējo komercdarbības modeli vīrusa Covid-19 ietekmes rezultātā. Attiecībā uz pašu kapitāla instrumentiem pašreizējā situācija ir tāda, ka Fondu fonda (2014.-2023.gada Eiropas Savienības fondu plānošanas periods) ietvaros ir noslēgti 10 komandītsabiedrību līgumi līdz 95 miljoniem euro, kuru ietvaros ir atbalstāmi riska kapitāla pasākumi sīkiem (mikro), maziem un vidējiem uzņēmumiem. Publiski līdzfinansēto fondu mērķis ir pirmssēklas, sēklas kapitāla, sākuma kapitāla un izaugsmes kapitāla ieguldījumu veikšana komersantā, finansējot to izveidi un produktu vai pakalpojumu attīstību, ieviešanu tirgū, jaunu tirgu apgūšanu, tai skaitā arī veikt turpmākos ieguldījumus. Iepriekš minēto izveidoto fondu ietvaros attiecīgi var turpināt veikt investīcijas, finansējot tās no Eiropas Reģionālās attīstības fonda, kur turklāt Eiropas Komisijas ierosinātie plānotie grozījumi Eiropas Parlamenta un Padomes 2013. gada 17. decembra Regulā (ES) Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006, un Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, atļaus veikt ieguldījumus, kuru mērķis ir arī likviditātes problēmu risināšana, kā arī atļaus atbalstīt uzņēmumus, kuriem ir radušās finanšu grūtības dēļ vīrusa Covid-19 krīzes, bet šīs grūtības nebija jau konstatējamas uz 2019.gada 31.decembri.Saskaņā ar Noteikumu projektu “Noteikumi par kapitāla ieguldījumiem komersantos, kuru darbību ietekmējusi Covid-19 izplatība” lielo uzņēmumu finansēšanai tiek piešķirts publiskais finansējums 50 miljoni *euro*, kas tiks ieguldīts jaunā fonda kapitālā. **Attiecīgi, lai nodrošinātu ieguldījumu pieejamību saimnieciskās darbības veicējiem, kuru darbību ietekmējusi koronavīrusa izraisītās slimības Covid-19 izplatība, ir nepieciešams valsts budžeta finansējums 50 milj. *euro.*****Pašu kapitāla ieguldījumu programmas finansējums tiks ieguldīts izveidotā alternatīvā ieguldījumu fonda kapitālā, lai veiktu ieguldījumus komersantos, segtu fonda pārvaldības izmaksas, kā arī segtu kredītrisku (ieguldījumu risku) izdevumus.** Ņemot vērā iepriekš minēto, ir sagatavots rīkojuma projekts, kurā tiek paredzēts: * Palielināt akciju sabiedrībai "Attīstības finanšu institūcija Altum" rezerves kapitālu nodibinātā alternatīvā ieguldījuma fonda finansēšanai;
* Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai finansējumu, kas nepārsniedz 50 000 000 euro, alternatīvā ieguldījumu fonda finansēšanai.
* Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 2. un 3. punktos minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem", pieprasot finansējumu divās daļās, katru ne vairāk kā 25 000 000 euro apmērā;
* Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas;
* Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājiem nodrošināt šī rīkojuma 2. punktā minēto finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā;
* Ekonomikas ministrijai, veicot ieguldījumu akciju sabiedrības "Attīstības finanšu institūcija Altum" rezerves kapitālā, ieskaitīt šā rīkojuma 2. punktā minētos finanšu līdzekļus sabiedrības kontā Valsts kasē.

Balstoties uz pašreizējām prognozēm, 50 000 000 *euro* tiek plānots ieguldīt Altum rezerves kapitālā pa daļām 2020.gada ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Attīstības finanšu institūcija Altum” un saimnieciskās darbības veicējiem, kas vēlas saņemt valsts atbalstu. |
| 2. | Tiesiskā regulējuma ietekme uz tautsaimniecību un administratīvo slogu | Pašu kapitāla fonds paredz mazināt Covid-19 izraisītas krīzes sekas un veicina ekonomisko aktivitāti.  |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 50 000 000 | 0 | 0 | 0 | 0 | 0 |
| 2.1. valsts pamatbudžets | 0 | 50 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -50 000 000 | 0 | 0 | 0 | 0 | 0 |
| 3.1. valsts pamatbudžets | 0 | -50 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +50 000 000 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Finansējums 50 000 000 *euro* apmērā tiks nodrošināts, Finanšu ministrijai palielinot Ekonomikas ministrijai resursus no dotācijas no vispārējiem ieņēmumiem, kas tiks ieskaitīti sabiedrības "Altum" rezerves kapitālā alternatīvā ieguldījumu fonda darbības finansēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Sabiedrības "Altum" rezerves kapitāla palielināšanai (Alternatīvā ieguldījumu fonda finansēšanai) nepieciešamais finansējums, kas nepārsniedz 50 000 000 euro, tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Rīkojuma projekts tiek virzīts apstiprināšanai MK vienlaicīgi ar MK noteikumu projektu “Noteikumi par kapitāla ieguldījumiem komersantos, kuru darbību ietekmējusi Covid-19 izplatība” |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs J.Vitenbergs

Vīza:

Valsts sekretāra p.i.

Valsts sekretāra vietniece Z. Liepiņa

Bergholde, 67013203

Liene.Bergholde@em.gov.lv